La saga des "Bills" et des "Yankees" kinois, par E. Kandolo
Ba ndeko,
Nakobakisa mua ba commentaries na biyano bia ba ndeko Crispin Régis Lukoki, Sonny mokonzi na Messager bapesi na ndeko Ndombasi Kupessa Ngombo. Lisolo ya ba Bills na ba Yankees ya Léopoldville (Kinshasa), ezali oyo ebengami na lopoto : phénomène. Mpo to comprendre ndenge yango ebandi, esengeli tozonga mua sima moke na maye malekaki na ekolo na biso .
Conférence de Berlin ya 15 novembre 1884 tee na 26 février 1885, ekati mbotama ya bassin ya Congo . Kasi yango atako ezalaki mabele ya nkumu Léopold II, ezalaki ya kofunguama na baye banso balingi kosala mombongo mpe koluka bomengo. Neti ezalaki bongo, nkumu belge amonaki que moyen Belgique etindaka ba produits wuta Belgique mpe kotiya yango na ba talo oyo bango balingi ekosimba ngonga molayi te mpo na concurrence, esengelaki suka suka basala ba industries oyo ekoki ko transformer mpe biloko ya ndenge na ndenge mpo na consommation locale na oyo ekokende na métropole. Politique économique et commerciale oyo ebandaki kotambola malamu.
Na 1940, grande guerre ebandi. Bitumba wana esalaki mbula mitano mpe Belgique ezalaki na kati mpe ebundaki yango na ba soda ya Force Publique ya colonie mpo Congo-belge ezalaki colonie na yango. Bitumba wana ebomisaki batu ebele, ebebisaki outils de production na ba industries mpe ekotisaki nzala na kozanga biloko ebele kuna ba Belgique. Yango eyaki kosala que Belgique amatisa capacité ya production ya bilanga na ba usines na ye azali na yango na Congo mpo demande ya caoutchoue, loso, café, bois, fibre coton, fibre sisal, fibre urena, cacao, huile de palm, huile d’arachide, huile de palmiste, coton, copal, punga, poivre vert, hévéas, pili pili, etc.
Yango esengaki déplacement ya population vers ba grands centres esika ba industries ezali na esika ba plantations eyaki kokoma minene mpo na ko satisfaire na demande na mikili mpo penurie ekotaki mpena perte ya ba centres ya production ya asie mpo kuna mpe bitumba ezalaki. Kinshasa en tant que engumba mokonzi, yango ezuaki batu ebele mpe yango ematisaki mbala moko population na yango. Mundele akumbi batu wana ebele mpe apesi bango misala mpo na ko ravitailler Belgique na biloko bizangaki bango.
Tango grande guerre esili na 1945, moke moke, économie ya Belgique ebandi ko reprendre, mpe cadence ya production ya ba industries ya Congo ebandi kozongela rythme na yango habituel. Na ngambo mosusu, neti population ya Kinshasa ekomaki ebele, esengelaki kolandisa croissance démographique na politique adaptée ya habitat. A partir ya 1952, mundele abandi kotongisa ba quartiers ya sika na ba ndaku ya sika mpo na ko loger batu. Asali na fonds oyo ezali kopesa mutu moindo crédit immobilier, Offices des cites africaines (O.C.A.), mpo asomba ndaku. Wana makambu ebandaki lisusu kotambola malamu te mpo misala ekomaki mua pasi. Sika, tango industrie ya Congo ezongi ndenge e tournaka habituellement, batu oyo bayaki ebele mpo na misala pendant la guerre mondiale, bayaki ko perdre misala na bango mpo industries ebandaki lisusu kosala na rythme ya surproduction te mpo ezongeli ba exportations yango en fonction ya demandes na ba Etats oyo économie na yango ezali lisusu na temps de guerre te mpo ekomi na temps de paix.
Aller, mundele abandi kosokola Léopoldville na kobengana ba chômeurs na ba sans abris banso wana mpe kozongisa bango na mboka. Moitié ya population mpe ezalaki entre 18 na 20 ans mpe esika ba chômeurs mingi bazalaki. Kati na bilenge oyo, mingi bazalaki mobulu mpe balingaki kelasi te, misusu ba perdre misala, misusu bazali na ba ambitions penza te.
Dès 1946, ba évolués basalaki déjà Confédération générale des Syndicats indigènes .Yango ebabandaki ko revendiquer améliorations ya ba conditions sociale na sécurité ya emploi mpo situation sociale ekomaki pasi. Mundele ayebaki que neti elulu ekotaki makasi, esengelaki mpe aluka kobongisa na ba reformes administratives oyo ekoki ko kitisa tension sociale. Suite na ba reformes wana, moto moindo azuaki lotomo ya kofongola ba salles ya spectacles na cinémas. Kobanda wana nde ba cinémas ya liboso eyaki kofungwana na Léopoldville (Kinshasa) : ciné Astra, ciné Sibika na Léopold II (Kintambo). Na Citas : ciné Siluvangi, ciné Mbongo Mpasi, ciné Astra, ciné Mustapha na ciné Macauley. Wana ezali ba cinés ya liboso oyo efonguamaki na ba cités indigènes. Mundele azalaki na ba oyo ya ye cines, esika noir abandaki kotiya lokolo te : ciné Albertum (ciné palace), ciné R.A.C., etc.
Ba cinémas wana ezali kolakisa ba films ya actions ya ba américains oyo ezali en vogue na entre 1957 na 1960, neti : Le triomphe de Buffalo Bill, Buffalo Bill et les Indiens, Le gaucher, La prisonnière du désert, Bravados, Bing Bill, Une bible et un fusil, Pecos Bill, etc. Ba films lokola : Le massacre de Fort Apache , La charge héroïque, L’homme tranquille, Wild west show (ezali ya kala, kasi ezalaki film ya sika mpo cinéma ewutaki kobanda sika na cité ) etc. Yango esalaki que ba jeunes bamitiya na poso ya ba acteurs américains minene lokola : John Wayne, Gary Cooper, Henry Fonda, Terence Steven McQueen « Steve McQueen », Antonio Rodolfo Oaxaca Quinn « Anthony Quinn », Charles Dennis Buchinsky « Charles Bronson », etc. Yango nde eyaki kosala que ba jeunes babanda ko vivre na imaginaires ya ba films d’actions westerns américains, ko s’identifier na ba acteurs mpe kozua ba kombo oyo bazali kobengama na ba films tout en ignorant ba vrais kombo na bango : Bicross Bill, Shérif, Buffalo Bill, Bill Lancaster, Pecos Bill, Bing Bill, Soto, etc. pona bango, esengelaki kaka bakokana na ba héros ya films mpo bango bazalaki na konzo, courage, balongaka bitumba bionso babundaka, bazali na basi mpe na ngenge. Emoneli wana eyaki kobenda ezaleli ya sika na elobeli na bango : indoubill (argo ya ba oyo balenda na monde ya ba Bills). Ba Bills bakomaki na elateli ya sika na ndenge ya ba cowboys mpe bazalaki bilenge ya liboso na Léopoldville oyo ba adoptaki style ya kolata wana : chemises ya carreaux carreaux, ekoti, foulard na kingo, ba bottes ya ba texans na makolo, pantalon jean na ceinture ya munene na loketo na lasso na maboko. Neti ba chevaux ezalaki te, mobylette ou vélos ebandaki kosala makambo. Wana soki bazali ko parader, batu na bango na ba fans bazali kobuaka bango : « Bills oye ! ». Wana eyano ezongi : « Serumba ». Serumba wana amatiki roue ya liboso ya mobylette ou vélo lokola mpunda amatisaka makolo na ye likolo.Wuta wana ekomaki soki obuakeli Bill oye ! Ye tango azali kozongisa serumba wana, na mua exhibition na ye ezali kosalema mpe na bizaleli, etamboli, lolenge ya koloba, kolia ebende mikolo minso, kobeta guitare, kofutisa batu ba droits ya passage na territoire, ko racketter batu na wenze, kokanga batu ba mitif, etc. Vie wana ebandaki kotambola na masanga, miziki, diamba, basi, ba viols collectives ya ba filles (tournois), moyibi, ki chef na ba territoires na bango oyo eyaki kokoma hors la loi na maye manso ya mabe na kati, etc. Na yango ba territoires wana ezalaki na ba « Ranch », «Temple» ou «Nganda». Ranch ndenge ebengamaka na Texas. Kuna ezalaki na ba codes, règlements na lois na bango oyo « professero » abandaki ko codifier. Nganda comme lieu de rencontre ya masolo, bokutani kati na basi na mibali, komela, koliya na kobenda likaya, ezali boules ya ba Bills. Yango ezali esika oyo kaka ba initiés nde bakotaka mpo bayebi ba rites na ba codes na yango.
Ba Bills bazalaki mpe na ba cries babandaki kobuaka mpo na kolakisa que babangaka eloko te : « Vivre vite et mourir », « Bill azongaka sima te », « Ce qui appartient au peuple est donc à moi », « Bois dur », « Bois fort », « Tokende liboso ».
Ba territoires ya ba Bills ezalaki ba zones ya non-droit. Ba territoires oyo ekenda sango na Léopoldville ezali : Far West, Dynamique na Mofewana na mboka sika (Ngiri Ngiri), Bois vert, Sans loi na Bois dur na Dendal (Kasa Vubu), Singa Kuanga na Casamar na Citas, Las Vegas na Lemba, Enfer na Okinawa na N’djili, ba kombo mosusu neti Texas, Dallas, Cité interdite, ebandaki mpe kopesama.
Ba Yankees bango babotamaki na ba années 1963. Bango bazali ba leki ya ba Bills. Ba acteurs na bango mpe ba héros na bango bazali : Lee Van Cleef, Clint Eastwood, Charles Bronson, John Charles Carter «Charlton Heston», etc. Na ba films lokola : Pas de pitié pour les salopards, Django, Pour une poignée de dollars, Et pour quelques dollars de plus, Les douze salopards, Le Seigneur de la guerre, etc.
Ba Bills babandi na Léo II (Kintambo) mpe na citas (Saint Jean = Lingwala, Barumbu na Kinshasa). Kasi mboka sika (Ngiri Ngiri) nde eyaki kokoma leader na fameux quartier na ye ya Far west.
Sika tokanisa naino ba Bills oyo bakende sango :
1. Ngiri Ngiri
Vieux William Booth, vieux Gazin, vieux Neron (kolo nzembo ya Wele Kingo), Grand Bill, vieux Bikunda, vieux Ross Samson, vieux Eboma, vieux Tex Bill, vieux Nikita Khrouchtchev, vieux Azevedo, vieux Mobarona, vieux Long Lisu, etc.
2. Kintambo
Vieux Bingema, vieux Porain, vieux Zanga Zanga, vieux Degoum, vieux Bicros Bill, vieux Moruma, etc.
3. Lingwala
Vieux Jimmy Zacharie (Zacharie Elenga, Jimmy de la hawaïenne, musicien), vieux De Gazin, vieux Liseke, vieux Moruna, vieux Dechaud mungala (Charles Mwamba ya African Jazz), vieux Simaro masiya (Simon Lutumba Ndomanueno ya O.K. Jazz), vieux Moins le quart, vieux Van Vock, etc.
4. Barumbu
Vieux Drangwa ( Franco abuaka ye na nzembo « Koun Koue ! Edo aboyi ngai ». Ye akende sango mpo na ba lukika na ye ekende sango : coup de tête oyo elalisaka), vieux William Bot, vieux Raymond Braink, vieux Andraga Shérif, vieux Zambar ( Masta Zamba ya African Jazz), vieux Ekourekeke, vieux De Buku, vieux Frank Sinatra, vieux Jeannot ( roi ya coups de tête oyo etindaka mutu abanda kolokota matiti), etc.
5. Kinshasa
Vieux Gozilla, vieux Libre, vieux Walli, vieux Mobylette, vieux Soto, etc.
6. Kalamu
Vieux Libre, vieux Bill Lancaster, vieux Bekonda, vieux Samson, vieux Léopard, etc.
7. Kasa Vubu
Vieux Buffalo bois dur, vieux Vicking, vieux Welo, vieux Araignée, vieux De Moyen, vieux Yurba, vieux Tex Bill, vieux Kunguniko, vieux Sabu loboko, etc.
8. Matete
Vieux Buffalo Bill, vieux Océan, vieux Libre, vieux Gozilla, vieux Wagon, vieux Zorro, etc.
9. N’djili
Vieux Mive John, vieux Biko John, vieux Dunguru, vieux Dongo, vieux Mobali, vieux Pecos, etc.
Ba Bills na ba Yankees balingaki kisi makasi. Yango wana vieux Debarra ayaki koyebana mingi na Kingabwa, likolo ya biloko abandaki kosalela bango : kokata ba kamo, kosala bilayi, kisi ya bitumba, ya kolalisa mutu kambaki na likofi moko ou na coups de tête (lukika), etc. Na Kintambo mpe ba mystères ebandaki kosala rage na : « Je demande ! Je commande! »
Ba Bills na ba Yankees bazalaki ba hors la loi, ba délinquants mpe kati na bango nde ba grands bandits ya Léopoldville babimaki : Ngabidila, Angualima « Joli nom», Motocar, Mokolo «Etumba», Kadima, Gonzilla, Kwamusu «Esprit», Johnny « le crac» mpe na miyibi minene ya nzando «compagnie kitunga ». Phénomène Bills eboti mangomba lokola bana U.S. (prononciation ya U.S.= uszé), bana Maï Maï na Kintambo. Ban U.S. nde ebimisa ba grands bandits lokola : Mwamba, N’singi na Androkwa. Ba Bills baboti lisusu ba groupes lokola U.S. Force, Far west, Bana Mofe, Dynamique , Texas, etc.
Mpo na ko lutter contre banditisme wana, Président Mobutu abandaki liboso na kotinda Colonel Alexandre Singa futur (Général Singa Boyende Mosambayi) en qualité ya ambassadeur na Nairobi. Ye azalaki liboso Administrateur en Chef ya sûreté nationale kobanda 1965 tee na 1969. Nomination en qualité ya ambassadeur ezalaki lolenge ya kobimisa ye na ekolo sans ko attirer attention na projet ya Président. Kuna awumelaki te, mpe akeyi mbala moko na Belgique na Ecole royale militaire. Kuna asali ba kelasi ya gendarmerie. Tango asilisi ba kelasi na ye, azongi na Zaïre mpe Président Mobutu a signer ba ordonnance n° 72/031 ya 31 juillet 1972 portant institution d’une gendarmerie nationale pour la République du Zaïre. Ordonnance n° 72/ 032 ya 31 juillet 1972 portant intégration des éléments de la gendarmerie des F.A.Z. dans la gendarmerie nationale de la République du Zaïre. Ordonnance n° 72/ 033 ya 31 juillet 1972 portant dissolution de la police nationale du Zaïre. Sima nde na aye ko nommer Singa boyende Mosambayi , Général mpe Chef d’état major ya gendarmerie nationale de la République du Zaïre.
Gendarmerie ezalaki na deux forces spéciales : Gendarmerie territoriale (G.T.) na gendarmerie Mobile (G.M.). Awa nde Major Bolozi Bolozi Gbudu Tanikpama ayaki koyebana makasi na Kinshasa tango Brigade mobile ebandi mosala mpe na équipements nionso ya sika : ba armes individuelles, armes automatiques de guerre, grenades, voitures Nova bien équipées mpe esalemi mpo bakanga ba hors la loi, ba jeeps, ba ngondo, etc. Major Bolozi asukisaki ba bandits wana nionso mpe yango epesaki ye lokumu mingi na Kinshasa. Sima ya ba mbula gendarmerie eyaki kokoma na brigade spéciale ebengami : Brigade Spéciale de Recherches et de Surveillance (B.S.R.S.)
Na ngambo mosusu esengeli ko souligner mosala sango Jef de Laet, Scheut, Flammad, mundele ya Belgique. Akomi Kinshasa na octobre 1957. Abandi bonganga nzambe comme vicaire mpe Directeur ya école Saint Boniface ya Matete. Na 1959, azui mutation na paroisse Sani Pie X ya Ngiri-Ngiri. Kuna nde esika ayaki kokutana ba na ba Bills na ba Yankees. Ye amikotisaki kati na bango mpo na koyeba ndenge bango bazali ko fonctionner na ba territoires na bango mpe na univers wana ndenge ezali kolekela. Na patience, moke moke, confiance eye kokota kati na ye na ba grands Bills oyo babandaki ko contrôler ba territoires mpe bango baye ko initier ye ndenge kaka elekelaka soki mutu akoti na milieu wana. Initiation wana nde eyaki kobatisa ye kombo ya Buffalo Bill mpe abandi kobengama Père Bufallo Bill na ba Bills. Ye asalaki mingi na commune oyo mpe grâce na ye parc na ba jeux etongamaki na avenue Tende. Nde ebandeli ya mosala monene Père Bufffalo abanda na Kinshasa wana.
Na sima ya Ngiri-Ngiri akeyi na paroisse Saint François de Sales na Kintambo mpe aye kosukisa na Saint Pierre na commune ya Kinshasa. Kuna nde awumelaki mingi mpe abandaki ko organiser ba manifestation ya Jecoka, mpe aye kosala orchestres ya bilenge ebengami les étoiles, na 1966. Yango nde eyaki kokoma Minzoto wela wela. Pembeni ya ba activités na ye na Minzoto, ayaki kokoma Directeur ya Centre ya Reclassement Social ya Lokandu, esika basangisaki ba balados. Ndeko Jean-Pierre alobela yango na blog na biso oyo. Asali mpe mingi na socialisation ya bilenge chrétiens tee na J.M.P.R. lelo oyo Père Buffalo akomi na 78 ans mpe azali na Belgique.
Na mbala ya sima tokosolola na maye matali cinéma ya karaté na ba films ya Bruce Lee na phénomène ya ba maîtres ya Karaté, judo, Boxe, lutte, catch, jujitsu, etc. na ndenge bango mpe bakomaki kosala ba désordres, tee kokoma na ba films de guerre na ba kombo ya Delta Force, Rambo, Commando, Rockie, etc. mpe kosukisa na ba phénomène ya ba maître ya mikili na ba kuluna ya Kinshasa. Tokosala lisusu ba commentaires sur grand banditisme na Kinshasa na vie actuelle ya ba pomba ya kala, liwa ya Tshiwara, lukutu Edingwe azua na batu ya S.A.R.MA., ba portiers ya ba orchestres : Mukala « gouvernement », Mozingo « Mozin », Samba « Samba loboko », etc.
Mua ba kombo ya ba salles ya cinema na cite eyaki kobakisama na Kinshasa : ciné Bellevue (Kingabwa), salle du parti (Kinshasa), anciens combattants (Kasa Vubu), ciné Mimy (Ngiri Ngiri), ciné Venus (Matonge, Kalamu), Ciné Bill (Matete), ciné Shaba (Kasa Vubu), ciné Bongolo (Kimbangu, Kalamu), ciné Kwender (Matete), ciné Toyota (Ngiri-Ngiri), ciné Stars (Lemba), ciné Baudouin (Matete), ciné Standard (Ngiri Ngiri)
A suivre…
Patriotiquement,
Emmanuel Kandolo
, par Matadidi Mario et le Sosoliso
fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn kik_Latn fra_Latn xho_Latn fra_Latn nso_Latn fra_Latn gaz_Latn lin_Latn swh_Latn fra_Latn swh_Latn fra_Latn kac_Latn fra_Latn nso_Latn fra_Latn knc_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn fra_Latn swh_Latn fra_Latn